《访原仲》
宋代·刘子翚

布衣自昔有遗才，白首穷经隐涧隈。门掩青山朝暮色，客来浊酒两三杯。

鸿冥岂复惊尘网，鹗荐虚闻达帝台。我亦放情依一壑，云间杖屦喜相陪。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。